b'\n_START_ARTICLE_\nPuyi\n_START_SECTION_\nGyvenimas\n_START_PARAGRAPH_\nPuyi buvo i\xc5\xa1 Mad\xc5\xbei\xc5\xabr\xc5\xb3 Aisian Goro klano, paskutinis Kinijos imperatorius tarp 1908\xe2\x80\x931924 m. (valdantis imperatorius tarp 1908\xe2\x80\x931912 m., ir nevaldantis imperatorius nuo 1912\xe2\x80\x931924 m.), jis buvo 12 \xc4\x8cing\xc5\xb3 dinastijos imperatorius, valdantis vis\xc4\x85 Kinij\xc4\x85._NEWLINE_Puyi paveld\xc4\x97jo sost\xc4\x85 po Guangxu imperatoriaus (1875\xe2\x80\x931908), kuris buvo 1 princo \xc4\x8cuno ir jo \xc5\xbemonos, kuri buvo jauniausia na\xc5\xa1l\xc4\x97s imperatorien\xc4\x97s Cisi sesuo, s\xc5\xabnus._NEWLINE_Puyi buvo vyriausias 2 princo \xc4\x8cuno (1883\xe2\x80\x931951), pirmosios jo sugulov\xc4\x97s ledi Lingiya (1866\xe2\x80\x931925) s\xc5\xabnus bei imperatoriaus Guangsiu s\xc5\xabn\xc4\x97nas.\n_START_SECTION_\nKinijos imperatorius (1908\xe2\x80\x931924)\n_START_PARAGRAPH_\nKai imperatorius Guangsiu 1908 m. mir\xc4\x97, kaip sp\xc4\x97jama jis buvo nunuodytas imperatorien\xc4\x97s\xc2\xa0\xe2\x80\x93 na\xc5\xa1l\xc4\x97s Cisi, \xc5\xa1i suman\xc4\x97 \xc4\xaf drakono sost\xc4\x85 pasodinti nepilnamet\xc4\xaf Puj\xc4\xaf. Vos sp\xc4\x97jus patvirtinti Puj\xc4\xaf kaip imperatori\xc5\xb3, Cisi (1835\xe2\x80\x931908) t\xc4\x85 pa\xc4\x8di\xc4\x85 dien\xc4\x85 U\xc5\xbedraustajame mieste mir\xc4\x97._NEWLINE_Po Cisi mirties, dvej\xc5\xb3 met\xc5\xb3 ir de\xc5\xa1imties m\xc4\x97nesi\xc5\xb3 Puyi u\xc5\xbe\xc4\x97m\xc4\x97 sost\xc4\x85, 1908 m. gruod\xc4\xaf. Savo autobiografijoje jis ra\xc5\xa1\xc4\x97: mane pasodino \xc4\xaf sost\xc4\x85 ir visa ceremonija truko labai ilgai, tod\xc4\x97l a\xc5\xa1 \xc4\x97miau verkti, sakydamas, kad man \xc4\x8dia nepatinka, a\xc5\xa1 noriu, namo, a\xc5\xa1 noriu namo. Visi susirinkusieji buvo \xc5\xa1okiruoti._NEWLINE_Jo t\xc4\x97vas princas \xc4\x8cunas vald\xc4\x97 kaip regentas iki 1911 m. gruod\xc5\xbeio 6 d., kai imperatorien\xc4\x97 na\xc5\xa1l\xc4\x97 Longyu atsigr\xc4\x99\xc5\xbe\xc4\x97 \xc4\xaf revoliucij\xc4\x85._NEWLINE_Puyi prival\xc4\x97jo atsisakyti sosto, ta\xc4\x8diau buvo paliktas gyventi kaip \xc4\xafkaitas U\xc5\xbedraustajame mieste. Jam buvo skirtas plotas prilygstantis Niujorko centriniam parkui. Imperatoriui buvo u\xc5\xbedrausta palaikyti bet kokius ry\xc5\xa1ius su i\xc5\xa1oriniu pasauliu. Jis tapo \xc4\xafkaitu, savo paties namuose. Vienintelis dalykas, kuris jam leido plaikyti ry\xc5\xa1ius su aplinka buvo telefonas, kur\xc4\xaf leido \xc4\xafsivesti vald\xc5\xbeia ir r\xc5\xabm\xc5\xb3 tarnai. Pagal taisykles, visiems imperatoriams buvo draud\xc5\xbeiama naudotis bet kokiais naujovi\xc5\xa1kais dalykais, neleista netgi d\xc4\x97v\xc4\x97ti akini\xc5\xb3. Puyi buvo pirmasis, kuris liep\xc4\x97 atve\xc5\xbeti jam dvirat\xc4\xaf ir pirmasis, kuris prad\xc4\x97jo d\xc4\x97v\xc4\x97ti akinius, nes jo rega buvo labai silpna. Taip pat pirmasis nebene\xc5\xa1iojo Mad\xc5\xbei\xc5\xabr\xc5\xb3 kasos ir prad\xc4\x97jo d\xc4\x97v\xc4\x97ti europieti\xc5\xa1kus r\xc5\xabbus. Did\xc5\xbeiausi\xc4\x85 \xc4\xaftak\xc4\x85 imperatoriui padar\xc4\x97 jo aukl\xc4\x97tojas angl\xc5\xb3 d\xc5\xbeentelmenas Ar\xc4\x8dibaldas Flemingas D\xc5\xbeonstonas, kuris buvo pakviestas \xc4\xaf imperatoriaus r\xc5\xabmus kaip Anglijos ambasados prota\xc5\xa1\xc4\x97. A. F. D\xc5\xbeonstonas i\xc5\xa1gyveno U\xc5\xbedraustajame mieste iki 1924 m._NEWLINE_1922 m. budamas 16 met\xc5\xb3 Puji ved\xc4\x97 Van Rong (1906\xe2\x80\x931946), kuri tapo jo imperatoriene bei ledi Puren, kuri tapo jaunesni\xc4\x85ja jo \xc5\xbemona. Pirmiausia imperatorius nor\xc4\x97jo vesti trylikamet\xc4\x99 Wen Xiu (1907\xe2\x80\x931950), ta\xc4\x8diau buvo nuo to atkalb\xc4\x97tas, nes \xc5\xa1ioji buvusi negra\xc5\xbei.\n_START_SECTION_\nTrumpa restauracija (1917)\n_START_PARAGRAPH_\n1917 m. nuo liepos 1 iki liepos 12 d. generolas Zhang Hun pasodino Puyi \xc4\xaf sost\xc4\x85. Tuo metu revoliucionieriai met\xc4\x97 bombas \xc4\xaf U\xc5\xbedraust\xc4\x85j\xc4\xaf miest\xc4\x85, kurios sugriov\xc4\x97 vienus i\xc5\xa1 r\xc5\xabm\xc5\xb3._NEWLINE_Imperatoriui v\xc4\x97l teko atsisakyti sosto ir \xc5\xa1\xc4\xaf kart\xc4\x85 jis buvo i\xc5\xa1keldintas i\xc5\xa1 U\xc5\xbedraustojo miesto su visa \xc5\xa1eima ir tarnais. Tai buvo pirmas kartas per keturius \xc5\xa1imtus met\xc5\xb3, kai imperatorius i\xc5\xa1\xc4\x97jo \xc4\xaf miest\xc4\x85, nes iki tol, imperatoriai prival\xc4\x97jo gyventi tik r\xc5\xabmuose ir nesirodyti \xc5\xbemon\xc4\x97ms. Buvo draud\xc5\xbeiama net pa\xc5\xbevelgti \xc4\xaf imperatori\xc5\xb3._NEWLINE_1924 m. Puyi paliko U\xc5\xbedraust\xc4\x85j\xc4\xaf miest\xc4\x85. Po keli\xc5\xb3 m\xc4\x97nesi\xc5\xb3 jis i\xc5\xa1siskyr\xc4\x97 su antr\xc4\x85j\xc4\x85 savo \xc5\xbemona.\n_START_SECTION_\nMand\xc5\xbeiuko valdovas (1932\xe2\x80\x931945)\n_START_PARAGRAPH_\n1932 m. kovo 1 d. Puyi buvo Japonijos \xc4\xaftrauktas ir tapo Mand\xc5\xbeuko valdovu (Mad\xc5\xbeurijos). Tai buvo Japonijos valdoma marionetin\xc4\x97 karalyst\xc4\x97. 1934\xc2\xa0m. Puyi buvo oficialiai pripa\xc5\xbeintas Mad\xc5\xbeuko imperatoriumi, o jo \xc5\xbemona Van Rong, Mad\xc5\xbeuko imperatoriene, deja, bet ji mir\xc4\x97 1946 m. d\xc4\x97l nuolatinio opijaus vartojimo taip ir nesusilaukusi nuo Puyi nei vieno vaiko. Nors buvo manoma, kad ji gal\xc4\x97jo susilaukti vaiko, tik j\xc4\xaf nu\xc5\xbeud\xc4\x99 daktarai, kurie j\xc4\x85 operavo._NEWLINE_Japonijos imperatorius Hirohito i\xc5\xa1tekino savo dukr\xc4\x85 u\xc5\xbe Puyi brolio Puje ir taip dvi dinastijos susijung\xc4\x97._NEWLINE_1945 m. Mad\xc5\xbeuk\xc4\x85 u\xc5\xbekariavo komunistin\xc4\x97 Rusija. Puyi buvo su\xc4\x8diuptas ir u\xc5\xbedarytas \xc4\xaf Sibiro konclager\xc4\xaf penkeriems metams peraukl\xc4\x97jimui. Mad\xc5\xbeiuko karalyst\xc4\x97 subir\xc4\x97jo.\n_START_SECTION_\nPaskutiniai metai (1945\xe2\x80\x931967)\n_START_PARAGRAPH_\n1950 m. reikalaujant Komunistinei Kinijai, Puyi buvo parduotas Mao Dzedungui ir jo valia u\xc5\xbedarytas \xc4\xaf lager\xc4\xaf, kuriame kal\xc4\x97jo daugelis dvaro pareig\xc5\xabn\xc5\xb3. Po met\xc5\xb3 jis buvo atskirtas \xc4\xaf vienut\xc4\x99._NEWLINE_Puyi prakal\xc4\x97jo iki 1960 m. Po to iki 1964 m. dirbo sodininku Pekino botanikos sode bei para\xc5\xa1\xc4\x97 atsiminim\xc5\xb3 knyg\xc4\x85 \xe2\x80\x9eNuo imperatoriaus iki miestie\xc4\x8dio\xe2\x80\x9c._NEWLINE_Puyi ved\xc4\x97 dar 5 kartus. Paskutin\xc4\x97 jo \xc5\xbemona Han\xc5\xb3 kilm\xc4\x97s sesel\xc4\x97 Li Shuxian (1925\xe2\x80\x931997), kuri mir\xc4\x97 nuo plau\xc4\x8di\xc5\xb3 v\xc4\x97\xc5\xbeio. Ji buvo pirmoji kin\xc5\xb3 tautyb\xc4\x97s moteris, i\xc5\xa1tek\xc4\x97jusi u\xc5\xbe imperatoriaus._NEWLINE_1967 m. pra\xc4\x97jus dienai po kult\xc5\xabrin\xc4\x97s Revoliucijos Puyi mir\xc4\x97. Jis palaidotas Pekino miesto kapin\xc4\x97se.\n_START_SECTION_\nFilmas\n_START_PARAGRAPH_\nLi Han Hsiang 1986 m. sukurtas filmas \xe2\x80\x9eDegantis Drakonas\xe2\x80\x9c (Hou Long) ir Bernardo Bertolu\xc4\x8dio 1987 m. filmas \xe2\x80\x9ePaskutinis imperatorius\xe2\x80\x9c (The Last Emperor) yra apie Puyi gyvenim\xc4\x85.'